b'\n_START_ARTICLE_\nBrezpla\xc4\x8dno programje\n_START_PARAGRAPH_\nBrezpla\xc4\x8dno programje (angle\xc5\xa1ko freeware) je programska oprema, ki je uporabniku na voljo brez pla\xc4\x8dila ali za prostovoljno pla\xc4\x8dilo. Lahko jo najdemo na internetu ali na zgo\xc5\xa1\xc4\x8denkah prilo\xc5\xbeenih ra\xc4\x8dunalni\xc5\xa1kim revijam. Ne smemo je zamenjevati s prostim programjem. Brezpla\xc4\x8dnemu programju najve\xc4\x8dkrat ni prilo\xc5\xbeena izvorna koda._NEWLINE_Izraz freeware je skoval ameri\xc5\xa1ki zalo\xc5\xbenik, programer in odvetnik Andrew Fluegelman, ko je hotel prodati komunikacijski program z imenom PC-Talk, ki ga je ustvaril leta 1982, vendar ni hotel uporabiti tradicionalnih metod distribucij, zaradi njihove cene. Fluegelman je dejansko distrubuiral PC-Talk prek procesa, ki se sedaj imenuje preizkusno programje (shareware). Trenutna raba izraza brezpla\xc4\x8dnega programja se nujno ne ujema s Fluegelmanovim izvirnim konceptom.'